Der blev bokset til den helt store guldmedalje, da Lindholm Bokseklub i weekenden afholdt Viking Box Cup for 16.gang. Et stævne der tiltrak deltagere fra nær og fjern. - Det er jo fantastisk, at vi kan give vores egne boksere international erfaring. Samtidig kan bokserne knytte bånd på tværs af landegrænser, så det er et stævne vi ser frem mod hvert eneste år. Og heldigvis vokser det, hvilket jo må betyde, at vi gør noget rigtigt, siger næstformand i Lindholm Bokseklub Kim Brix Andersen til TV2/Nord. Det blev i øvrigt en god finaledag, hele otte nordjyske guldmedaljer blev det til ved stævnet.

Opsummering:
225 boksere fra syv lande skabte liv og glade dage i Nørresundby